open-index/open-wikipedia-markdown huggingface dataset:
Alvar Aalto

**Alvaras Hugas Henrikas Altas** (, 1898 m. vasario 3 d. Kuortanas – 1976 m. gegužės 11 d. Helsinkis), suomių architektas, urbanistas, dizaineris, funkcionalizmo atstovas.

Garsus tokiais statiniais kaip Paimio Sanatorium, Viborgo biblioteka. Vienas iš „Artek“ įkūrėjų.

## Biografija

1916–1921 m. studijavo Helsinkio politechnikos institute. Nuo 1928 m. Tarptautinių šiuolaikinės architektūros kongresų (CIAM) narys. Dėstė Masačūsetso technologijos institute Kembridže, JAV, Helsinkio universitete, nuo 1940 m. profesorius. Nuo 1955 m. Suomijos akademijos narys, 1963–1968 m. prezidentas. Daugiausia projektavo Suomijoje, dažniausiai su žmona architekte Aino Marsio. Jai 1949 m. mirus, 1952 m. vedė architektę Elisą Makiniemi, kuri ir į jo kūrybą įnešė naujovių.

Savitai derino funkcionalizmo ir organinės architektūros principus su nacionalinėmis tradicijomis, racionalumą su plastiškumu. Išradingai naudojo vietines statybines medžiagas, medines konstrukcijas. Pastatų fasadus ir laisvą vidaus erdvių planavimą derino prie kraštovaizdžio. Sukūrė sluoksniuoto medžio baldų, interjero elementų, skulptūrų iš bronzos, marmuro. Jo kūryba turėjo įtakos pasaulio, taip pat ir Lietuvos architektūrai.

## Darbai
* 1935 m. Viipuri (dab. Vyborgas, Rusija) miesto biblioteka
* 1933 m. Paimio sanatorija
* 1937 m. Suomijos paviljonai pasaulinėse parodose Paryžiuje ir 1939 m. Niujorke
* 1939 m. Vila „Mairea“ prie Normarku
* 1945 m. Rovaniemi miesto bendrasis planas
* 1948 m. Masačūsetso technologijos instituto bendrabutis Kembridže
* 1952 m. Sainatsalo municipalinis centras
* 1953 m. Imatros miesto bendrasis planas
* 1955 m. Laplandijos regiono planas
* 1957 m. Jyvaskyla pedagoginis institutas pastatą
* 1958 m. kultūros rūmai Helsinkyje
* 1958 m. Vuokseniskos bažnyčia
* 1964 m. Operos teatras Esene, Vokietija (su architekte E. Makiniemi)
* 1964 m. Helsinkio naujojo centro projektas
* 1966 m. Otaniemi politechnikos institutas
* 1971 m., išplėsti 1974 m. kongreso rūmai „Finlandia“ Helsinkyje
* 1972 m. Rovaniemi biblioteka ir teatras
* 1972 m. Dailės muziejus Alborge, Danija
* 1973 m. Jyvaskyla muziejus (dabar Alvaro Alto muziejus)

## Įvertinimas
* 1957 m. Karališkojo britų architektūros instituto aukso medalis
* 1965 m. Amerikos architektūros instituto aukso medalis

## Šaltiniai

# Fleig K., ed. A. Aalto. Bde I–III. Zürich, 1963—78;
# Гозак А. П. А. Аалто. 1976;
# F. Gutheim Alvar Aalto New York 1960;
# А. Аалто. Архитектура и гуманизм. Сборник статей. М., 1978

## Nuorodos
* Alvar Aalto’s Savoy Vase (1936)
Aalto

**Aalto** − pavardė.

Pavardę turi šie garsesni asmenys:

* Alvar Aalto (1898–1976) – suomių architektas, urbanistas, dizaineris, funkcionalizmo atstovas, garsus tokiais statiniais kaip Paimio Sanatorium, Viborgo biblioteka, vienas iš „Artek“ įkūrėjų;
* Jussi Aalto – Suomijos futbolininkas;
* Pauli Aalto-Setälä – suomių TV laidų vedėjas;
Felicity Huffman

**Felisitė Hafman** (;  g . 1962 m. gruodžio 9 d.) – amerikiečių aktorė, „Auksinio gaublio“ ir „Emmy“ apdovanojimų laimėtoja.

## Biografija
### Jaunystė
Huffman gimė Bedforde, Niujorke. Jos tėvai išsiskyrė, kai jai buvo vieneri metai. Ją užaugino mama. Didžiąją dalį vaikystės praleido Aspene, Kolorado valstijoje, kur atsiskleidė jos aktorinis talentas.

### Karjera
Huffman yra vaidinusi svečio teisėmis serialuose „Frasier“ ir „The West Wing“. Ji geriausiai žinoma kaip ABC serialo „Nusivylusios namų šeimininkės“ aktorė, kur ji atliko Lynette Scavo vaidmenį. Už vaidybą seriale ji yra gavusi „Emmy“ apdovanojimą kaip geriausia pagrindinė komedijinio serialo aktorė.

Didžiajame ekrane ji suvaidino filmuose „Raising Helen“ ir „Christmas with the Kranks“.
2005 m. už transeksualo vaidmenį filme „Transamerika“ ji buvo nominuota „Oskarui“.

### Asmeninis gyvenimas
Huffman ištekėjusi už aktoriaus William Macy, augina dvi dukras, Sofia Grace and Georgia Grace.

2005 m. Huffman atskleidė, kad paauglystėje ji kentėjo nuo anoreksijos ir bulimijos, bet vėliau pasveiko.

## Filmografija
* *[[Transamerika (filmas)|Transamerika]]* (2005) – Bree Osbourne
* *Christmas with the Kranks* (2004) – Merry
* *Raising Helen* (2004) – Lindsay Davis
* *House Hunting* (2003) – Sheila
* *The Spanish Prisoner* (1997) – Pat McCune
* *Hackers* (1995) – Prokuroras
* *Golden Years* (1991) – Terry Spann
* *Reversal of Fortune* (1990) – Minnie

## Nuorodos
* imdb informacija
Igvasu nacionalinis parkas

**Igvasu nacionaliniai parkai** yra du:
* Igvasu nacionalinis parkas Argentinoje;
* Igvasu nacionalinis parkas Brazilijoje.
Turtas

**Turtas** (ekonomine prasme) – ištekliai, naudojami žmonių ir visuomenės gerovei. Teisine prasme turtas yra visos turimos teisės, teisiniai reikalavimai bei turtiniai įsipareigojimai, jų visuma.

Turtas gali būti:
* pagal išraiškos formą – materialus ir nematerialus,
* ilgalaikis ir trumpalaikis,
* pagal nuosavybės teisinius santykius – privatus, viešasis (visų), klubinis, visuomeninis turtas.

Pinigai yra turto išraiškos forma, tiesiogine prasme jie neteikia pinigų turėtojui jokių pajamų. Pinigai – likvidžiausias turtas, kadangi juos paprasčiausia yra leisti (juos į civilinę apyvartą), pavyzdžiui, už juos įsigyjant kokių nors vertybių, juos mainant ar kitokiais būdais jiems dalyvaujant rinkoje.

Turtas kaip ir nuosavybė gali būti ne tik materialios vertybės. Intelektinė nuosavybė, sutartinės ir kitokios teisės taip pat gali būti laikomos turtu.

Turto pavyzdžiai: pinigai, automobilis, sklypas, duona, vertybiniai popieriai, informacija, praktinė patirtis, mokslinis darbas, filmas, kompiuterinė programa, elektra, gamtos ištekliai (miškas, vėjas, lietus, oras), gebėjimai, įgūdžiai.
Talampajos nacionalinis parkas

**Talampajos nacionalinis parkas** () – saugoma gamtos sritis Argentinoje, La Riochos provincijoje (San Chuano prov. pasienyje). 1975 m. sukurtas kaip provincijos lygio gamtos parkas, o 1997 m. gavo nacionalinio parko teises. 

Parkas užima 2150&nbsp;km² teritoriją ir yra 1500 m virš jūros lygio. Parke saugomas archeologinis ir paleontologinis paveldas. Taip pat parkas išsiskiria savo kraštovaizdžiais ir gyvūnija. Talampajos parko teritorija išsidėsčiusi tarp *Sierra de Sañagasta* ir *Los Colorados* kalnagūbrių. Paviršius smarkiai paveiktas vandens ir vėjo erozijos. Klimatas būdingas dykumoms – didelis dienos ir nakties temperatūrų skirtumas, lyja tik vasarą, pavasarį pučia stiprūs vėjai.

Pagrindiniai parko objektai:
* Talampajos upė, kurios pakrantėse randama dinozaurų fosilijų,
* Talampajos tarpeklis, 143 m gylio ir 80 m pločio,
* senovinių indėnų gyvenviečių liekanos, piešiniai olose,
* būdinga kalnų fauna: guanakai, kiškiai, maros, lapės, kondorai.

2000 m. parkas įtrauktas į UNESCO pasaulio paveldo sąrašą.

## Nuorodos
* www.moon.com/talampaya 
* www.ripioturismo.com.ar/np-tal 
* www.argentour.com/pntalampaya
Errico Malatesta

**Errico Malatesta** (1853 m. gruodžio 14 d. – 1932 m. liepos 22 d.) buvo anarcho-komunistas su nepalaužiamu įsitikinimu, kuriuo dalinosi su savo draugu Piotru Kropotkinu, kad tuoj pat įvyks anarchistinė revoliucija.

Dauguma savo gyvenimo praleido tremtyje toli nuo savo gimtosios Italijos. Kalėjimuose iš viso išbuvo dešimt metų. Jis rašė ir redagavo keletą radikalių laikraščių ir buvo Michailo Bakunino draugas.
Michailas Bakuninas

**Michailas Aleksandrovičius Bakuninas** (; g. 1814 m. gegužės 30 d. – m. 1876 m. birželio 13 d.) – gerai žinomas Rusijos anarchistas.

M.Bakuninas iš pradžių buvo K. Markso šalininku, tačiau vėliau jų keliai išsiskyrė. Kalėjo Šliselburgo tvirtovėje, du kartus nuteistas mirties bausme, tačiau abu kartus pavyko nuo jos išsisukti. 

Vienas geriausiai žinomų pirmosios kartos anarchizmo filosofų. Vienas iš „Anarchizmo tėvų“.

## Idėjos

Anarchizmo realizavimą visuomenėje M. Bakuninas siejo su dideliu ginkluotu masių sukilimu – anarchistine revoliucija. Jo teigimu, vienintelė priemonė galinti paraginti mases veikti yra sąmokslai ir konspiracinė veikla.

M. Bakuninas teigė, kad įvykdyta anarchistinei revoliucijai, visuomenėje privati nuosavybė išnyks savaime. Ją pakeis kolektyvinė nuosavybė. Sugriovus senąją santvarką iš šios santvarkos griuvėsių turėjo spontaniškai iškilti naujos grupinės struktūros, kurios disponuotų savomis kolektyvinėmis gėrybėmis.

M. Bakunino nuomone, valstybė – tai labiausiai nusikalstamas kūrinys žmonijos istorijoje. Nesvarbu kaip ir kieno valstybė valdoma, ji vis tiek yra grėsmė liaudies laisvei. Norėdamas panaikinti valstybę ir galvodamas apie anarchistinę revoliuciją, M. Bakuninas buvo įsitikinęs, jog norint pasiekti šį tikslą neišvengiamai bus naudojamas teroras.
Aleksandras Berkmanas

**Aleksandras Berkmanas** (g. 1870 m. lapkričio 21 d. Vilniuje – m. 1936 m. birželio 28 d. Nicoje, Prancūzija) – Rusijos rašytojas ir aktyvistas, anarchistas.

Aleksandras Berkmanas gyveno JAV, vadovavo anarchistiniam judėjimui. Jis buvo glaudžiai susijęs su Ema Goldman, Lietuvoje gimusia anarchiste, jie dažnai bendradarbiaudavo ir organizuodavo pilietinių teisių ir antikarines kampanijas.

## Nuorodos
* Alexander Berkman Archiv Anarchy Archives 
* Spunk Archiv apie Berkman
Pušyninė rudmėsė

**Pušyninė rudmėsė** (*Lactarius deliciosus*) – ūmėdinių (*Russulaceae*) šeimos grybas, priklausantis piengrybių genčiai.

Vaisiakūniai dideli. Kepurėlė 7-12 (15) cm skersmens, jauna pusiau apvali, iškili, vėliau paplokščia, įdubusi, plaušuota, silpnai gleivėta, sausu oru sausa, su koncentrinėmis zonomis, geltonai oranžinė, kreminė, paspaudus arba spalvos nekeičia, arba kiek pažaliuoja. Lakšteliai oranžiniai, tankūs, priaugtiniai.

Kotas 3-8 cm ilgio, 1-3 cm storio, tuščiaviduris, dėmėtas, kepurėlės spalvos. Trama balta, trapi. Sultys oranžinės, spalvos beveik nekeičia, nekarčios, malonaus kvapo.

Auga rugpjūčio–spalio mėnesiais pušynuose, dažniausiai didelėmis grupėmis, sudaro mikorizę su pušimis. I kategorijos labai grybautojų mėgstamas grybas. Lietuvoje gausiai auga.

## Šaltiniai
Igvasu nacionalinis parkas (Argentina)

**Igvasu nacionalinis parkas** () – saugoma gamtos teritorija Argentinoje, Tarpupio regione, Misioneso provincijos šiaurės vakaruose. Užima 55 000 ha plotą.

Parkas įkurtas 1934 m. apsaugoti Igvasu krioklį ir jo apylinkių gamtą – tropines džiungles. 1984 m. įtrauktas į UNESCO pasaulio paveldo sąrašą. Kitapus Igvasu upės, Brazilijos teritorijoje taip pat įkurtas nacionalinis parkas.

Parke saugomi nykstantys gyvūnai, tokie kaip jaguarai, tapyrai, ocelotai, tirikos, skruzdėdos, džiunglių ereliai. Taip pat čia sutinkami tukanai, *vencejo de cascada* paukščiai, ilganosiai meškėnai, daugybė drugių rūšių.

Taip pat būdinga savita augalija: seibos medžiai, bignonijnių (*Bignoniaceae*) šeimos augalai, *palmito* medžiai ir stepukinių šeimos augalai.


Iguazu National Park Falls.jpg|
Garganta del Diablo or Devil Throat Iguazu Falls Argentina Luca Galuzzi 2005.JPG|


## Išnašos

## Nuorodos
* Oficiali svetainė
Ema Goldman

**Ema Goldman** (1869 m. birželio 27 d. Kaune – 1940 m. gegužės 14 d.) – Lietuvos žydų kilmės anarcho-komunistė.

Pagarsėjo savo anarchistiniais raštais ir kalbomis. Gerbėjai ją laikė laisvo mąstymo „maištaujančia moterimi". Oponentai ją kritikavo dėl pritarimo politinėms žmogžudystėms bei jėgos naudojimą revoliucijų metu.

Ema Goldman laikoma feminisčių simboliu. Ji abortus laikė tragišku socialinių aplinkybių padariniu. Propagavo kontrapceptines priemones kaip daug geresnę alternatyvą. Kritikavo santuoką, palaikė „laisvos meilės“ idėjas, kovojo už gėjų bei lesbiečių teises. Goldman suvaidino lemiamą vaidmenį vystantis anarchizmui JAV ir Europoje XX amžiaus I pusėje.

Būdama 17 metų imigravo į JAV, tačiau vėliau buvo deportuota į Rusiją, kur savo akimis matė Rusijos revoliucijos padarinius. Nemažai metų praleido Prancūzijos pietuose kur parašė autobiografiją, „Gyvenant Savo Gyvenimą“ ir kitus darbus, prieš prisidėdama prie Ispanijos pilietinio karo 1936 m. kaip CNT-FAI atstovė Londone.

## Šaltiniai
Posadasas

**Posadasas** () – miestas šiaurės rytų Argentinoje, Tarpupio regione, Paranos kairiajame krante, priešais Paragvajaus miestą Enkarnasjoną. Misjoneso provincijos administracinis centras.

## Istorija

1615 m. kovo 25 d. tėvas *Roque Gonzáles de Santa Cruz* įkūrė *Anunciación de Itapúa* gyvenvietę, kuri laikui bėgant persikėlė į kitą Paranos krantą ir suformavo dabartinį Enkarnasjono miestą. Gyvenvietė dabartinėje vietoje atsikūrė 1628 m. Trigubo Aljanso karo metu 1867 m. brazilai įkūrė *Trinchera de San José* karinę bazę. Karo pabaigoje 1879 m. miestas pavadintas Argentinos konfedreacijos vyriausiojo valdytojo *Gervasio Antonio de Posadas* garbei. 1884 m. liepos 30 d. Posadasas tapo Misjoneso provincijos sostine.

## Susisiekimas

*San Roque González de Santa Cruz* tiltas per Paranos upę jungia su Enkarnasjonu. Keliai į Puerto Igvasu, Korjentesą ir Santo Tomę. Geležinkelis į Konkordiją. 7 km nuo miesto yra *General José de San Martín* oro uostas, iš kurio vyksta reguliarūs reisai į Buenos Aires. Be to, yra svarbus uostas prie Paranos upės, kuria gabenami kroviniai į La Platos regioną.

## Ekonomika ir švietimas

Baldų, tabako, maisto, tekstilės, metalo apdirbimo pramonė. Turizmas. Posadase yra Misjoneso nacionalinis universitetas, *Almirante Storni* karinės jūrų laivininkystės licėjus.

## Lankytini objektai

* 1633 m. jėzuitų įkurtos Santa Anos gyvenvietės griuvėsiai, esantys 40 km nuo miesto, įtraukti į UNESCO pasaulio paveldo sąrašą,
* miesto centrinė aikštė *Plaza de 9 de Julio*, su monumentais ir parku,
* 1937 m. įkurta katedra,
* Anibalio Kambaso muziejus, kuriame eksponuojami istoriniai eksponatai nuo senųjų indėnų kultūrų iki karo metų,
* amfiteatras,
* Bachada Vjecha – turkų ir libaniečių gyvenamasis rajonas su būdinga kultūra,
* Paranos krantinė.

## Šaltiniai

## Nuorodos
* Oficiali svetainė
* www.welcomeargentina.com/posadas
* Misjoneso universitetas
Florida (reikšmės)

**Florida:**
* Florida – JAV valstija;
* Florida – miestas Misūrio valstijoje, JAV;
* Florida – miestas Kuboje;
* Florida – miestas Brazilijoje, Paranos valst.;
* Florida Paulista – miestas Brazilijoje, San Paulo valst.;
* Florida – miestas Čilėje;
* Florida – miestas Kolumbijoje;
* Florida – miestas Urugvajuje;
* Floridos departamentas – departamentas Urugvajuje;
* Floridos provincija – provincija Bolivijoje;
* Florida Kisas – koralinės salos prie Floridos pusiasalio krantų.
Oliver Cromwell

**Oliveris Kromvelis** (, 1599 m. balandžio 25 d. – 1658 m. rugsėjo 3 d.) – britų politikas, tapęs Anglijos, Škotijos ir Airijos respublikos, sukurtos nukirsdinus Karolį I, vadovu – lordu protektoriumi.

Buvo gana išsilavinęs, bet nelabai turtingas džentelmenas, griežtų pažiūrų puritonas. 1653 m. jis pasiskelbė  respublikos (vadinamojo protektorato) valdytoju. Iš tikrųjų Kromvelis įvedė karinę diktatūrą, turėjo didesnę valdžią nei anksčiau turėjo karalius. Kai jis mirė, lordu protektoriumi paskelbtas jo sūnus Ričardas Kromvelis, kuriam neišlaikius valdžios tarp karininkų įvyko skilimas. 1660 m. žlugus protektoratui įvykdyta Stiuartų restauracija, Karolis II tapo karaliumi.

## Galerija

Vaizdas:Portrait of Oliver Cromwell in armour (by Robert Walker).jpg|Oliveris Kromvelis, 1649 m. (Robertas Volkeris)
Vaizdas:Cromwell as a usurper.tiff|XVII a. olandų karikatūra
Vaizdas:Cromwellcoin.jpg|Moneta su Oliverio Kromvelio atvaizdu, 1658 m.
Vaizdas:Oliver Cromwell death mask- Ashmolean Museum.jpg|Oliverio Kromvelio mirties kaukė
Didysis šuolis

**Didysis šuolis** buvo ekonominė ir socialinė programa vykdyta Kinijos Liaudies Respublikoje nuo 1958 iki 1962 metų. Ja siekta žemės ūkiu paremtą Kinijos ekonomiką ir valstiečių visuomenę žaibiškai modernizuoti ir industrializuoti.
Žemės ūkio kooperatyvus pertvarkydavo į „liaudies komunas“, kuriose būdavo panaikintas užmokestis už darbą, o produktai skirstomi visiems po lygiai, suvisuomenintas asmeninis turtas, įvesta kariška darbo ir gyvenimo tvarka.

Šuolis pradėtas Mao Dzeduno įsakymu. Jis tikėjosi, kad, jei programa bus vykdoma ryžtingai, galima laukti greito ekonominio progreso. Tačiau *Didysis šuolis* patyrė visišką nesėkmę: suardyta ekonominė sistema ir sukeltas dirbtinis badas, kurio metu mirė 20–30 mln. žmonių.
Piotras Kropotkinas

**Piotras Aleksejevičius Kropotkinas** (; 1842 m. gruodžio 9 d. – 1921 m. vasario 8 d.) – kunigaikštis, vienas iš pirmųjų Rusijos anarchistų ir vienas iš pirmųjų anarcho-komunizmo šalininkų.

Dėl savo titulo ir reikšmingumo kaip anarchistas vėlyvajame XIX ir ankstyvajame XX amžiuose Piotras Kropotkinas buvo žinomas kaip „Anarchistų kunigaikštis“. Parašė daugybę knygų, brošiūrų ir straipsnių.

## Darbai
Žymiausi darbai – „Duonos užkariavimas“, „Laukai, fabrikai ir dirbtuvės“, „Tarpusavio pagalba“.

Piotras Kropotkinas taip pat prisidėjo prie *[[Encyclopædia Britannica]]* (1911 m).

## Reikšmė biologija

Kropotkinas pareiškė, kad biologai pervertina konkurenciją ir savo knygoje „Tarpusavio pagalba“ pateikė daug pavyzdžių, kaip organizmai laimi kooperuodami su kitais.

## Šaltiniai

## Nuorodos

Daugiau informacijos http://www.tekstai.lt/buvo/versti/kropotkn/idealas.htm#top
Kolerija

**Kolerija** (*Kohleria*) – gesnerijinių (*Gesneriaceae*) šeimos augalų gentis, kurioje yra 19 rūšių, paplitusių Centrinėje ir Pietų Amerikoje. Tai gražiai žydintys augalai, kurių žiedai išauga iki 7 cm ilgio ir 3 cm pločio. Žiedkotis ant stiebo auga iš lapo pažasties. Subrendęs augalas pasiekia iki 50 cm aukštį. Stiebas plonas, todėl augalas svyra žemyn. Stiebas ir lapai apaugę plaukeliais.

Kambariuose auginama įvairūs hibridai. Kolerija dauginama požeminiais ilgais šakniastiebiais. Mėgsta daug šviesos.


Vaizdas:Kohleria3.JPG|Kolerija (*Kohleria* sp.)
Vaizdas:Kohleria1.JPG
Vaizdas:Kohleria2.JPG


## Nuorodos
* Revision of ''Kohleria'' (pdf file)
* ''Kohleria'': The Genera of Gesneriaceae 
* ''Kohleria'' and ''Koellikeria'' : Gesneriad Reference Web
Tolydumas

**Tolydumas** gali reikšti:

* Matematikoje, bendrai paėmus, funkcijos ar atvaizdavimo savybę, reiškiančią, kad „mažas“ argumento pokytis sukelia „mažą“ reikšmės pokytį. Konkrečiau:.

** funkcijos tolydumas realiųjų ar kompleksinių skaičių aibėse;
** topologinis tolydumas.
Hernán Crespo

**Ernanas Krespo** (*Hernán Jorge Crespo*; g. 1975 m. liepos 5 d. Floridoje, Argentinoje) – garsus Argentinos futbolininkas, vėliau – treneris.

## Karjera

2006 m. rugpjūčio 7 d. Chelsea FC puolėjas buvo paskolintas 2 metams Milano „Inter“ klubui.

2009 m. perėjo į kitą Italijos komandą Genoa CFC.

## Rinktinė
1995 m. vasario 14 d. debiutavo Nacionalinėje komandoje.

Su rinktine žaidė 2006 m. pasaulio čempionate, kur pirmosiose dvejose rungtynėse bei aštuntfinalyje pelnė po įvartį.

## Pasiekimai
* Nacionalinių čempionatų laimėtojas
** River Plate (1993, 1994, 1996)
** Parma (1999 – Copa Italia)
* Tarptautinių turnyrų nugalėtojas
** River Plate (1996 – Copa Libertadores)
** Parma (1999 – UEFA Taurė)
* Asmeniniai pasiekimai
** Rezultatyviausias Italijos lygos žaidėjas (2001)
** Vienas iš 100 geriausių visų laikų futbolininkų (2004)
* Dalyvavimas Pasaulio futbolo čempionatuose
** XVI pasaulio futbolo čempionatas (1998)
** XVII pasaulio futbolo čempionatas (2002)
** XVIII pasaulio futbolo čempionatas (2006)

** 1996 m. Atlantos olimpinėse žaidynėse laimėjo sidabro medalį

## Dalyvavimas čempionatuose

|}

## Išnašos

## Nuorodos
*
Ultrazauras

**Ultrazauras** (*Ultrasaurus*) – *brachiosauridae* šeimos augalėdis, gyvenęs juros periode. Svėrė nuo 55 iki 130 tonų. Užaugdavo iki 15 m aukščio ir apie 30 m ilgio.

## Šaltiniai
Juan Román Riquelme

**Chuanas Romanas Rikelmė** (*Juan Román Riquelme*; g. 1978 m. birželio 26 d. San Fernande, Buenos Airių prov.) – buvęs Argentinos futbolininkas, saugas. Buvęs Atstovavo Argentinos rinktinei.

## Karjera

## Rinktinė
Nacionalinėje rinktinėje debiutavo 1997 m. lapkričio 16 d., mače prieš Kolumbiją. Su rinktine žaidė 2006 m. pasaulio čempionate, kur antrosiose rungtynėse išrinktas geriausiu rungtynių žaidėju. Labai sėkmingai žaidė 2007 m. Copa América čempionate ir laimėjo sidabrą. 2008 m. su Argentinos olimpine rinktine laimėjo aukso medalį Pekino olimpiadoje.

## Pasiekimai
* **Nacionalinio čempionato laimėtojas**
** Boca Juniors (1998, 1999, 2000)
* **Tarptautinių turnyrų laimėtojas**
** Argentinos rinktinė (1997 – Pasaulio jaunimo iki 20 m. čempionatas, 1997 – Pietų Amerikos jaunimo iki 20 m. čempionatas 2008 – vasaros olimpinės žaidynės)
** Boca Juniors (2000 – Copa Intercontinental, 2000, 2001 – Copa Libertadores)
** CF Villarreal (2004 – Intertoto)
* **Asmeniniai pasiekimai**
** Geriausias Argentinos lygos žaidėjas (2000)
** Geriausias metų Argentinos žaidėjas (2001)
** Geriausias metų Pietų Amerikos žaidėjas (2001)

## Dalyvavimas čempionatuose

|}

## Išnašos

## Nuorodos
*
Dziang Dzeminas

**Dziang Dzeminas** (;  1926 m. rugpjūčio 17 d. Jangdžou, Kinijoje – 2022 m. lapkričio 30 d. Šanchajuje, Kinijoje) – buvęs Kinijos Liaudies Respublikos prezidentas (1993–2003 m.) ir Kinijos Komunistų partijos generalinis sekretorius (1989–2002 m.).

Inžinieriaus išsilaivinimą įgijo Tarybų Sąjungoje. 1984–1987 m. buvo Šanchajaus miesto meru. Iškilo padedamas Deng Siaopingo. Dzemino valdymo laikotarpiu Kinijoje pradėtos spartų ekonomikos augimą lėmusios reformos. Taip pat atšilo Kinijos ir kitų šalių tarptautiniai santykiai. Dėl konfrontacijos partijoje 2003 m. šalies vadovo postą užleido Hu Jintao.

2002 m. birželio 16–17 d. lankėsi Lietuvoje, vizito metu susitiko su prezidentu Valdu Adamkumi, ministru pirmininku Algirdu Brazausku. Tai buvo pirmasis istorijoje KLR prezidento vizitas į Lietuvą.

|-

## Išnašos
Gargždai (Mažeikiai)

**Gargždai** – kaimas Mažeikių rajono savivaldybėje, 1 km į šiaurės vakarus nuo Purvėnų. Kaime yra Gargždų storasis ąžuolas, kuris 1960 m. paskelbtas gamtos paminklu, 1987 m. priskirtas prie rajoninės reikšmės paminklų.

## Gyventojai

1923 m. kaime buvo 9 ūkiai ir 76 gyventojai.

## Šaltiniai

*
Syllable

**Syllable** – nebevystoma atviro kodo hobi operacinė sistema Intel x86 Pentium ir suderinamiems procesoriams. Jos tikslas buvo sukurti operacinę sistemą, kuria būtų paprasta naudotis namų ar smulkaus biuro vartotojui. Projektas 2002 metų liepos mėnesį atsišakojo nuo AtheOS, reaguojant į jos sustojusį vystymąsi.

Syllable turi savo naršyklę (Webster), elektroninio pašto klientą (Whisper), daugialypės terpės grotuvą, integruotą kūrimo aplinką (IDE) ir daug kitų programų.

## Savybės
* Naudojama 64 bitų AtheOS failų sistema (paprastai vadinama *AFS*). Jos nereikėtų painioti su „kita“ AFS, Andrew failų sistema.
* C++ orientuotas API (liet. Aplikacijų Programavimo Sąsaja).
* Objektiškai orientuota grafinė aplinka.
* Beveik pilnas POSIX suderinamumas.
* Daug perkeltų programų (Emacs, Vim, Perl, Python, Apache HTTP serveris ir kitos).
* GNU kompiliatorių rinkinys, įrankiai ir bibliotekos (GCC, Glibc, Binutils, Make).
* Užgrobiantis, prioritetinis daugiaužduotiškumas (Pre-emptive multitasking) su daugelio gijų palaikymu.
* Simetrinio multiprocesorinio apdorojimo (daug procesorių) palaikymas.

## Nuorodos

*Syllable OS namų tinklalapis
*Syllable puslapis sourceforge.net
*Susipažinimas su Syllable savybėmis ir 0.5.3 versija

## Šaltiniai
Būda (Jankai)

**Būda** – kaimas Kazlų Rūdos savivaldybėje, 5 km į pietus nuo Jankų, prie kelio . Seniūnaitijos centras. Yra Kazlų Rūdos viešosios bibliotekos skyrius, kultūros namai, Nemirų Šv. Dvasios bažnyčia (1 km).

## Etimologija

XIV–XVIII a. Lietuvoje būdomis buvo vadinamos miško verslo įmonės, todėl kaimas pagal savo verslo specifiką ir gavęs pavadinimą.

## Istorija

Sovietmečiu buvo „Čiapajevo“ kolūkio centrinė gyvenvietė. Veikė felčerių ir akušerių punktas, pradinė mokykla, kultūros namai, biblioteka.

|}

## Gyventojai

## Šaltiniai
Matrica

**Matrica** gali reikšti:

* Matrica (matematika) – stačiakampė tam tikrų elementų (dažniausiai skaičių) lentelė;
* Matrica (mašinų gamyba) – štampo arba kito darbo įrankio dalis su įduba arba skyle, kurios forma atitinka gaminamą detalę;
* Matrica (filmų serija):
** Matrica (1999 filmas)
** 
** 
**
Bitėnai

**Bitėnai** – kaimas Pagėgių savivaldybėje, 3 km į pietus nuo Lumpėnų, 11 km į pietryčius nuo Pagėgių. Yra Rambyno regioninio parko direkcija.

## Etimologija

Kaimo vardas yra vandenvardinis vietovardis, kilęs nuo Bitės upelio.

## Geografija

Bitėnai išsidėstę dešiniajame Nemuno krante, Vilkyškių kalvagūbryje, pro kaimą teka Bitės upelis. Kiek į vakarus nuo kaimo stūkso Rambynas, jo šlaite yra Bitėnų kapinės. Bitėnuose buvo didžiausia gandrų kolonija Klaipėdos krašte. Į šiaurę nuo Bitės upelio anksčiau buvo Užbičiai, į pietus – Bitėnai-Šilėnai.

## Istorija

Senovės laikais Bitėnai buvo sielininkų ir keliaujančiųjų Nemunu poilsio vieta; buvo smuklė. 1490 m. ir 1540 m. vadinta , nuo 1785 m. šiaurinė, už Bitės upelio esanti dalis vadinta Bitėnais-Užbičiais (*Bittenen Uszbittschen*), pietinė dalis – Bitėnais-Šilėnais (*Bittehnen Schillehnen*). XVIII a. įkurta pradžios mokykla.

Per lietuvių tautinį atgimimą Bitėnai tapo svarbiu draudžiamosios lietuviškos spaudos leidimo ir platinimo centru. Šį darbą su J. Mikšu, J. Šliūpu ir kitų dirbo Bitėnuose gyvenęs M. Jankus. Nuo 1883 m. Bitėnuose buvo lietuvių spaudos, daugiausia mėnraščio „Aušra“, sandėlis. 1892–1909 m. veikė iš Tilžės atkelta Jankaus spaustuvė; buvo leidžiami 6 laikraščiai, išspausdintos 104 knygos. 1944 m. vokiečiai į Rytų Prūsijos gilumą evakavo Bitėnų gyventojus. Per karą sudegė apie 80% pastatų, tarp jų ir M. Jankaus namas su spaustuve; 1998 m. spaustuvė atstatyta. Nuo 1981 m. buvusios Bitėnų mokyklos patalpose veikia Martyno Jankaus memorialinis muziejus, M. Jankaus spaustuvės vietoje pastatytas ąžuolinis obeliskas su sustingusiu varpu viršūnėje (architektas Giedrutis Laucius).

1939 m. prie Bitėnų-Šilėnų prijungti Užbičiai. 2010 m. gruodžio 30 d. Bitėnų skirstymo stotis (330 kV) įjungta į Lietuvos elektros perdavimo tinklą ir pirmąkart įgalino perduoti elektros energiją iš rytų Lietuvos į vakarų Lietuvą apeinant Karaliaučiaus kraštą.

|}

## Gyventojai

### Žymūs žmonės
* Martynas Jankus (1858–1946), lietuvybės puoselėtojas, Mažosios Lietuvos patriarchas.
* Ieva Labutytė, muziejaus steigimo iniciatorė.
* Zita Sorokienė (1948–), Jurbarko rajono politinė bei visuomenės veikėja.

Bitėnų kapinėse 1993 m. perlaidotas Martynas Jankus, taip pat ilsisi Vydūno palaikai.

## Galerija

Bitėnai, ženklas.JPG|Riboženklis
Bitėnų stotelė.JPG|Bitėnų stotelė
Bitėnai, sodyba su aviliais.JPG|Sodyba su aviliais
2020, Bitėnai, Jankaus muziejus, rodyklė.JPG|Rodyklė į M. Jankaus muziejų


## Šaltiniai

## Nuorodos
*
Bizieriai

**Bizieriai** – kaimas Šakių rajono savivaldybėje, 8 km į šiaurės rytus nuo Šakių. Veikia Briedžių biblioteka ir paštas (LT-71089).

## Istorija

Kaimas įsikūrė XX a. pradžioje. 1918 m. įsteigta pradžios mokykla, 1952–1993 m. nepilna septynmetė, septynmetė, aštuonmetė, 1993–2001 m. pagrindinė mokykla. Antrojo pasaulinio karo metu daug sodybų buvo sudeginta. Nuo 1961 m. veikia paštas, nuo 1989 m. kultūros namai, biblioteka.

## Gyventojai

## Šaltiniai
Liutonys

**Liutonys** – kaimas Kaišiadorių rajono savivaldybėje, 6 km į vakarus nuo Kietaviškių, prie Strėvos upės. Seniūnaitijos centras. Ties Liutonimis į Strėvą įteka Kiementa, kertasi keliai  ir .

## Istorija

1567 m. valakais išmatuotas kunigaikštienei Oginskienei priklausęs Liutonių kaimas. Liutonys paminėti 1744 m. Žiežmarių parapijos gyvenviečių sąraše.

Sovietmečiu buvo „Strėvos“ kolūkio centrinė gyvenvietė, 1973 m. čia pastatyta Liutonių pradinė mokykla, kurioje mokėsi Liutonių ir aplinkinių Kudonių, Bačkonių, Strošiūnų kaimų vaikai. 2003 m. mokykla persikelė į Mūro Strėvininkų pagrindinę mokyklą.

|}

## Gyventojai

### Žymūs žmonės
* Kaimo kapinėse palaidotas vokietis Adolfas Šefleris (1871–1935), 1929 m. pastatęs dar ir dabar veikiantį malūną ant Strėvos upės. 1928 m. duomenimis, Liutonių kapinėse palaidotas Lietuvos nepriklausomybės kovų savanoris.

## Šaltiniai
Ausieniškės

**Ausieniškės** – kaimas Elektrėnų savivaldybėje, 3 km į šiaurės vakarus nuo Vievio, prie Ausieniškių ežero. Išsidėstęs tarp automagistralės  ir geležinkelio Vilnius–Kaunas. Išlikęs Ausieniškių dvaras. Yra veikiančios riboto laidojimo Ausieniškių kapinės, jose stovi mūrinė Ausieniškių koplyčia.

## Istorija

XVII–XVIII a. kaimas vadintas ***Dautelėnais***.

|}

## Gyventojai

## Šaltiniai
Balceriškės

**Balceriškės** – kaimas Elektrėnų savivaldybėje, 3 km į rytus nuo Vievio, į šiaurę nuo geležinkelio Vilnius–Kaunas. Buvo biblioteka. Smėlio telkinys.

## Istorija

XX a. 1-ojoje pusėje veikė Balceriškių geležinkelio stotelė. 1955 m. įkurta biblioteka.

|}

## Gyventojai

## Šaltiniai
Aistiškiai

**Aistiškiai** – kaimas Kalvarijos savivaldybės vakaruose, 7 km į vakarus nuo Akmenynų ir 9 km į pietus nuo Bartninkų, prie Aistos upelio ir pagrindinio kelio . Seniūnaitijos centras. Veikia Akmenynų mokyklos skyrius, biblioteka. Už 2 km į vakarus stūkso Vidgirių kalva (259 m).

## Etimologija

Kaimo vardas – vandenvardinis vietovardis, kilęs nuo čia pratekančio Aistos upelio.

## Istorija

|}

## Gyventojai

## Šaltiniai

* Aistiškių kaimo bendruomenė: veiklos kronika 2003–2008 m. (sud. Asta Jankeliūnienė). – Marijampolė: Piko valanda, 2009. – 84 p.: iliustr. – ISBN 978-9955-642-89-3
Katinai

**Katinai** – kaimas Panevėžio rajono savivaldybėje, prie kelio , 15 km į pietus nuo Panevėžio, Juodos dešiniajame krante. Seniūnaitijos centras.

## Istorija

1936 m. įsteigta pradinė mokykla, 1987–1993 m. aštuonmetė, devynmetė, nuo 1993 m. Katinų pagrindinė mokykla.

1950–1992 m. buvo kolūkio centrinė gyvenvietė. 1970 m. įsteigtas medicinos punktas,  1971 m. – biblioteka.

## Gyventojai

## Šaltiniai
Katinai (Kazlų Rūda)

**Katinai** – kaimas Kazlų Rūdos savivaldybėje, 4 km į vakarus nuo Višakio Rūdos, pietiniame Jankų miško pakraštyje. Seniūnaitijos centras.

## Istorija

Iki 2000 m. priklausė Šakių rajonui.

## Gyventojai

## Šaltiniai
Višakio Rūda

**Višakio Rūda** – kaimas Kazlų Rūdos savivaldybėje, 10 km į šiaurės vakarus nuo Kazlų Rūdos. Seniūnaitijos centras. Stovi Višakio Rūdos Šv. vyskupo Stanislovo bažnyčia (pastatyta 1883 m.), veikia Višakio Rūdos pradinė mokykla, Kazlų Rūdos viešosios bibliotekos skyrius, paštas (LT-69077). Yra Višakio Rūdos šaltinėlis, Višakio Rūdos koplyčia. Višakio Rūdos girininkija yra Sūkuriškės kaime.

## Etimologija

Iki pat XX a. pradžios Lietuvos kaimuose buvo verslas – lydyti geležį iš balų rūdos. Taip vadinama nuosėdinė uoliena, susidaranti pelkių, ežerų ir upių krantuose. Iš šio rudos spalvos purvo gana nelengvai išgaunama geležis. Šis verslas davė gyvenvietei *Rūdos* vardą, kuris patikslintas pagal pratekantį *[[Višakis|Višakio]]* upelį. Čia iki 1883 m. veikė dvi geležies liejyklos (iš balų rūdos).

## Geografija

Kaimas įsikūręs prie kelių:
* 
* 
* 

Pro kaimą teka Višakis, pakraštyje teka jo intakas Judrė, prieina Ąžuolų Būdos miškas. Į rytus nuo kaimo yra Gulioniškė, kurioje tarybiniais metais buvo rusų generolų slėptuvė. Višakio Rūdos girininkija administruoja Jankų, Višakio Rūdos ir Gulioniškės miškus. Girininkijos teritorijoje viena iš 3 eiguvų yra Višakio Rūdos eiguva. Alpink Višakio upelį sudarytas Višakio slėnio botaninis draustinis. Į šiaurės rytus nuo kaimo driekiasi Raudonplynio durpynas. Dalis kaimo vadinasi *Jaruzolimas*.

## Istorija

Įsikūrė XVIII a., tikriausiai kaip balų rūdos lydytojų gyvenvietė. Rašytiniuose dokumentuose Višakio Rūda pirmą kartą paminėta 1701 m., kūrėsi prie Kauno–Virbalio kelio. 1744 m. kaimas minimas parapijų sąrašuose. 1817 m. pastatyta pirmoji bažnyčia. Ji buvo medinė. Iki 1883 m. veikė 2 geležies liejyklos (iš vietinės geležies rūdos).

1831 m. miškuose buvo gausu sukilėlių. Jie dažnai susiremdavo su Rusijos kariuomene. Spaudos draudimo metais veikė knygnešys A. Mockus. 1905 m. sudegė 20 sodybų. 1910 m. Višakio Rūdoje įkurtas „Žiburio“, 1911 m. – Blaivybės draugijos skyrius. Tarpukariu Višakio Rūda buvo valsčiaus centras – veikė lentpjūvė, malūnas, sinagoga. Pokariu apylinkėse veikė Žalgirio rinktinės partizanai.

XIX a. pabaigoje veikė pradinė mokykla. 1919–1928 m. buvo Višakio Rūdos valsčiaus centras.

Sovietmečiu buvo Kazlų Rūdos bandomojo miško įmonių susivienijimo pagalbinio ūkio centrinė gyvenvietė. 1995 m. buvo įregistruota Višakio Rūdos pradinė mokykla. 1997 m. Višakio Rūda paskelbta etnografiniu kaimu. 2024 m. patvirtintas Višakio Rūdos herbas.

|}

## Gyventojai

### Žymūs žmonės
* Pranas Dovydaitis (1886–1942), politikas. Jam atminti Višakio Rūdoje pastatytas kryžius.

## Galerija

Višakio Rūda. Akmuo.JPG|Paminklinis akmuo kaimo įkūrimui atminti
Višakio Rūda, Višakio upelis.JPG|Višakis
Višakio Rūda. Paminklas.JPG|Medžio paminklas J. Dovydaičiui
Višakio Rūda. Vokiečių kapinių vieta.JPG|Senosios vokiečių kapinės
Višakio Rūda. Kryžkelė.JPG|Kryžkelė
Višakio Rūdos šaltinis.JPG|Prie šaltinėlio
Višakio Rūda, muziejus.JPG|Varpai klebonijos muziejuje 


## Šaltiniai

*
Ricieliai

**Ricieliai** – kaimas Druskininkų savivaldybėje, 1,5 km nuo kairiojo Nemuno kranto, prie Kreisos upelio ir kelio . Piečiau kaimo telkšo Kruglis, Juodelis, Ončiuškis, Klonis. Yra buvęs Leipalingio pagrindinės mokyklos pradinio ugdymo skyrius, biblioteka.

## Etimologija

Spėjama, kad vietovardis sietinas su žodžiu *ri̇cielius* („riteris, karžygys“). Liaudyje gyvas pasakojimas, kad šiose vietovėse gyvendavę riteriai, kurie tarmiškai buvo vadinami „ricieliais“.

## Istorija

XIX a. pabaigoje kaimas pateko į Liškiavos dvaro valdas, buvo Leipalingio valsčiuje.

1945 m. kovo 27 d. ties Ricieliais per neapsižiūrėjimą apsišaudė NKVD padalinys ir naikintojų (stribų) būrys, kuris vykdė vietinę operatyvinę užduotį. Žuvo 3 naikintojai, 1 buvo sužeistas. 

## Gyventojai

### Žymūs žmonės
* Ricieliuose gimė pedagogas, literatūros tyrinėtojas, vadovėlių autorius, humanitarinių mokslų daktaras Vincas Auryla (1923–).

## Šaltiniai
Gerdašiai

**Gerdašiai** – kaimas Druskininkų savivaldybės pietuose, kairiajame Nemuno krante, 15 km į pietus nuo Leipalingio; prie pat Lietuvos ir Baltarusijos valstybės sienos; piečiausias Lietuvos bažnytkaimis. Stovi Gerdašių Švč. Mergelės Marijos Nekaltojo Prasidėjimo bažnyčia. Apylinkėse įsteigtas Gerdašių entomologinis draustinis. Aplink plyti Leipalingio giria. Kitame Nemuno krante – Baltarusijos gyvenvietė Pervalkas (Privalka).

Į kaimą veda kelias , vieškeliai į Sventijanską, Krivonis.

## Etimologija
Pavadinimas kilęs iš spėjamo asmenvardžio **Gerdãšius* ar panašaus (plg. pavardės *Gerdáuskas*, ).

## Istorija

Apylinkėse randama priešistorinių titnaginių įrankių. Rašytiniuose šaltiniuose Gerdašiai minimi nuo 1620 m. Jie, kaip ir Gerdašių, Paliepio ir Ančios miškai, priklausė Lietuvos didžiojo kunigaikščio Pervalko dvarui.

Žurnalistas kraštotyrininkas Juozas Kuckailis, išstudijavęs archyvuose esančią medžiagą, rašo, kad „1775 m. Gardino pavieto dūmų (kaimų ir ūkių) surašymo knygoje pažymėta, jog Gerdašiuose buvo 8 dūmai“, o gretimuose kaimuose – Lipliūnuose – 14, Krivonyse – 3.

Laikui bėgant, gyventojų skaičius taip kitęs: 1887 m. Gerdašiuose buvę 26 ūkiai, 196 gyventojai, 1897 m. – 21 ūkis, 181 gyventojas, 1979 m. – 59 gyventojai, 2001 m. – 42 gyventojai, 2007 m. (Leipalingio seniūnijos žiniomis) 60 gyventojų.

Žymaus dzūkų krašto tyrėjo kun. Jono Reitelaičio teigimu, Gerdašių kaimas senovėje priklausęs Pervalko dvarui.

|}

## Gyventojai
1775 m. kaimą sudarė 8 dūmai.

## Šaltiniai

## Literatūra
* Skamba Gerdašių varpai (sud. Ona Alesiūtė-Bleizgienė, Jonas Varnauskas). – Vilnius: Petro ofsetas, 2008. – 284 p.: iliustr. – ISBN 978-9955-815-59-4

## Nuorodos
* 
* Kairiojo Nemuno kranto bendruomenė
Celestinas

**Celestinas** – sulfatų klasės mineralas, stroncio sulfatas SrSO4.

Celestino kietumas pagal Moso skalę – 3,0 -3,5.

Mineralo spalva būna melsva, balta, pasitaiko bespalvių agregatų.

Mineralas randamas nuosėdinėse uolienose.
Pakalupis

**Pakalupis** (arba ***Pakalupė***) – kaimas Mažeikių rajono savivaldybėje, 2 km į šiaurę nuo Viekšnių, prie Kalupio upelio. Seniūnaitijos centras. Paminklinis akmuo II pasaulinio karo aukoms (atidengtas 1975 m., autorius Antanas Grigas).

## Istorija

Apie 1823 m. minimas kaip ***Kalesupė***. 1944 m. spalio 9 d. kaime įvyko mūšis tarp vokiečių ir sovietų.

XX a. pokariu veikė klubas-skaitykla, 1988 m. atkelta biblioteka iš Rekečių.

|}

## Gyventojai

### Žymūs žmonės
* Stasys Keinys (1936–2024) – kalbininkas.

## Šaltiniai

*
Blinstrubiškiai

**Blinstrubiškiai** – kaimas Raseinių rajono savivaldybėje, 3 km į pietryčius nuo Viduklės. Blinstrubiškių seniūnaitija. Veikia Blinstrubiškių socialinės globos namai, juose yra koplytėlė. Vakariniu pakraščiu teka Šešuvies intakas Alsa. Telkšo Blinstrubiškių tvenkiniai. Blinstrubiškių miške auga Didžioji eglė. 2020 m. spalio 5 d. buvusioje Blinstrubiškių dvaro rūmų vietoje buvo pastatytas, o 2021 m. liepos 24 d. pašventintas ir iškilmingai atidarytas paminklinis akmuo kilmingųjų bajorų Blinstrubų iš Tautvilo atminimui.

## Etimologija

Kaimo vardas – dvarininkinis vietovardis: nuo XVI a. pabaigos vietos dvarą valdė bajorai Blinstrubai, į Lietuvą atsikėlę iš Silezijos.

## Istorija

Nuo XVI a. iki 1940 m. šioje vietoje buvo Blinstrubiškių dvaras, kitaip dar vadintas Viduklės-Paalsės dvaru.XIX a. kaimas garsėjo sodininkyste. 1879 m. profesorius E. Jančevskis Krokuvoje išleido brošiūrą apie Blinstrubiškių dvaro sodininkystės laimėjimus. XIX a. pabaigoje kaime veikė „Raseinių žemaičių veislės arklių veisimo skatinimo draugija“, kurios nariai, paskatinti kunigaikščio Bogdano Oginskio, augino žemaitukų veislės arklius. 1919–1944 m. kaime veikė Blinstrubiškių pradinė mokykla.

1945–1998 m. kaime veikė aklųjų pensionas, dabartiniai senelių globos namai. 1958 m. buvusio dvaro rūmų kieme rastas XVII a. ir XVIII a. Lietuvos ir užsienio šalių (Belgijos, Ispanijos, Olandijos) sidabrinių monetų lobis. Dvaro rūmai nugriauti 1968 m.

## Gyventojai

### Žymūs žmonės
* Kazimierz Janczewski (1878–1959), dvarininkas, politikas.
* Edvardas Jančevskis (1846–1918), Lietuvos ir Lenkijos botanikas.

## Šaltiniai

## Nuorodos
* Blinstrubiškių ir Blinstrubiškių dvaro istorija Blinstrubų giminės svetainėje
Šengeno erdvė

**Šengeno erdvė** veikia kaip viena valstybė tarptautinių kelionių požiūriu, joje yra išorės sienų kontrolė atvykstantiems ir išvykstantiems iš Šengeno erdvės, o pasienio kontrolės tarp šią erdvę sudarančių šalių nėra. Šengeno erdvę dabar sudaro 29 Europos šalys, turinčios daugiau nei 400 mln. gyventojų ir 4 mln. m² plotą.

Šengeno sutartį pasirašiusios ir jos sąlygas įgyvendinusios šalys sudaro Šengeno zoną arba Šengeno erdvę. Šiuo metu tai yra 29 Europos šalys: 25 Europos Sąjungos šalys (visos, išskyrus Airiją ir Kiprą), Norvegija, Islandija, Lichtenšteinas ir Šveicarija.

Airija (anksčiau ir Jungtinė Karalystė) yra vadinama *narė su išlygomis*. Ji nėra pasirašiusios Šengeno sutarties, tačiau yra prisijungusi prie Šengeno informacinės sistemos.

Devynios iš dešimties 2004 metų Europos Sąjungos plėtros šalys (visos, išskyrus Kiprą) pilnateisėmis Šengeno narėmis tapo 2007 m. gruodžio 21 d., panaikinus vidinių sausumos ir jūrų sienų kontrolę. Oro sienų kontrolė panaikinta 2008 m. kovo 31 d.

Šveicarija, kurios piliečiai 2005 m. referendume apsisprendė teigiamai, pasirašė Šengeno sutartį. Šveicarija savo sausumos sienų kontrolę panaikino 2008 m. pabaigoje, o oro erdvės sienų kontrolę – 2009 m. kovo pabaigoje.

Kipras atidėjo narystę Šengeno erdvėje dėl pasienio problemų šiaurinėje salos dalyje.

## Narystė

Narystė (pateiktos sutarties įsigaliojimo datos, apie valstybių faktinę narystę skaitykite žemiau):
* 1985 m. birželio 14 d. – Belgija, Liuksemburgas, Nyderlandai, Prancūzija, Vokietijos Federacinė Respublika;
* 1990 m. spalio 3 d. – po Vokietijos susivienijimo į Šengeno erdvę įsiliejo Vokietijos Demokratinė Respublika;
* 1990 m. lapkričio 27 d. – Italija;
* 1992 m. birželio 25 d. – Ispanija, Portugalija;
* 1992 m. lapkričio 6 d. – Graikija;
* 1995 m. balandžio 28 d. – Austrija;
* 1996 m. gruodžio 19 d. – Danija, Islandija, Norvegija, Suomija, Švedija;
* 2000 m. gegužės 29 d. – narėmis su išlygomis tapo Airija, Jungtinė Karalystė;
* 2004 m. spalio 16 d. – Šveicarija;
* 2007 m. gruodžio 21 d. – Čekija, Estija, Latvija, Lietuva, Lenkija, Malta, Slovakija, Slovėnija, Vengrija;
* 2011 m. gruodžio 13 d. – Lichtenšteinas;
* 2023 m. sausio 1 d. – Kroatija;
* 2024 m. kovo 31 d. – Rumunija ir Bulgarija iš dalies integruotos į Šengeno erdvę. Visateisėmis narėmis tapo 2025 m. sausio 1 d.

## Šengeno informacinė sistema
Šengeno informacinė sistema padeda užtikrinti asmenų judėjimo kontrolę per Europos Sąjungos išorines sienas, leidžia efektyviai keistis informacija tarp valstybių narių apie ieškomus ar nepageidaujamus asmenis bei pavogtus daiktus: ginklus, asmens dokumentus, banknotus, transporto priemones.

## Susiję straipsniai
* Europos kelionių informacijos ir leidimų sistema

## Šaltiniai
Taksas

**Taksas** – trumpakojis, žemaūgis, ištęsto kūno šuo, pagal Tarptautinės kinologų federacijos (FCI) klasifikaciją priskiriamas taksų grupei. Taksai būna trijų dydžių: taksas, nykštukinis taksas ir triušinis taksas, bei trijų plaukuotumo tipų: trumpaplaukiai, šiurkščiaplaukiai ir ilgaplaukiai. Šie šunys yra medžiokliniai ir dažniausiai naudojami medžiojant urvinius gyvūnus.
Bliuviškiai

**Bliuviškiai** – kaimas Šakių rajono savivaldybėje, 2 km į rytus nuo Griškabūdžio, prie kelių  ir . Seniūnaitijos centras. Kaime yra paminklinis akmuo, skirtas Jonui Totoraičiui. Kaimą kerta dešinysis Šešupės intakas Nova, stovi Bliuviškių tiltas. Yra Bliuviškių aerodromas.

## Istorija

Kaimas minimas 1683 m. Naumiesčio bažnytinėse metrikose. 1964 m. įsteigta pradžios mokykla, veikusi iki 2005 m.

|}

## Gyventojai

### Žymūs žmonės

Kaime gimė:
* Apolinaras Juozas Povilaitis (1937–1991), laisvės gynėjas, Sausio 13-osios auka
* Jonas Totoraitis (1872–1941), kunigas, istorikas, visuomenės veikėjas


Bliuviškiai, A. J. Povilaitis.JPG|Atminimo akmuo A. J. Povilaičiui
Bliuviškiams 320 metų.JPG|Akmuo – Bliuviškiams 320 metų
Bliuviškiai, paminklas giminių susitikimui.JPG|Stogastulpis giminių susitikimui atminti


## Šaltiniai
Būbleliai

**Būbleliai** – kaimas Šakių rajono savivaldybėje, 6 km į šiaurės rytus nuo Kudirkos Naumiesčio, šalia kelio 

## Istorija

XX a. 1-ojoje pusėje vadinti **Bubleliais**. Sovietmečiu buvo Kudirkos Naumiesčio tarybinio ūkio gyvenvietė, įkurta profesinė technikos mokykla (dabar – Marijampolės profesinio rengimo centro Kudirkos Naumiesčio skyrius).

## Gyventojai

### Žymūs žmonės
* Kaime gimė Lietuvos komunistų partijos lyderis Antanas Sniečkus (1903–1974).

## Šaltiniai
Guobos

**Guoba** (*Ulmus*) – guobinių (*Ulmaceae*) šeimos augalų gentis, kuriai priklauso medžiai, kasmet numetantys lapus. 

Aukštis iki 30 m, laja tanki, plačiai rutuliška. Lapai pražanginiai, pjūkliškais kraštais. Žiedai pavieniai kuokštuose. Vaisius – riešutėlis. Auga greitai, išgyvena iki 300 metų. 

Lietuvoje guobos auga daugiausia centriniuose rajonuose - Prienų, Kauno, Raseinių, Kėdainių, Širvintų, Kaišiadorių. Auga didesnių upių slėniuose, dalies ežerų šlaituose. Mėgsta ūksmingas vietas. Auga drauge su ąžuolais, liepomis, uosiais. 

## Rūšys
 
Sistematika nėra nusistovėjusi. Skiriasi rūšių ir varietetų skirstymas, atitinkamai gali kilti problemų nustatant rūšį. Dalis rūšių tarpusavyje kryžminasi. 

Lietuvoje auga:
* Paprastoji vinkšna (*Ulmus laevis*)
* Kalninė guoba (*Ulmus glabra*)
* Paprastasis skirpstas (*Ulmus minor*)
Lietuviškoje botaninėje literatūroje dažnai minėtas dar
* Kamštinis skirpstas (*Ulmus suberosa*), jis yra *Ulmus minor* varietetas.

## Šaltiniai
Zastaučiai

**Zastaučiai** – kaimas Mažeikių rajono savivaldybėje, 2 km į šiaurės rytus nuo Bugenių.

## Istorija

1738 m. birželio 17 d. Tirkšlių seniūnijos inventoriuje nurodyta, kad yra kaime yra 5 dūmai (kiemai). 1902 m. buvo 73 gyventojai, 1923 m. – 18 ūkių su 112 gyventojų.

Zastaučius išgarsino pilkapynas ir kapinynas, kurie yra kaimo šiaurės rytinėje dalyje, Ventos kairiajame krante, ant dviejų kalvelių. Telšių ir Mažeikių kraštotyros muziejų darbuotojai 1974–1975 metais ištyrė visus pilkapius ir šalia jų esančią kalvelę.

## Gyventojai

### Žymūs žmonės
* Zastaučiuose gimė lietuvių teatro veikėjas, aktorius, režisierius Juozas Vaičkus (1885–1935). Išlikusi jo gimtoji sodyba.

## Šaltiniai

*
Obera

**Obera** () – miestas Argentinoje, Misjoneso provincijoje, 96 km į rytus nuo Posadaso. Departamento centras.

## Istorija
Pirmieji Oberos apylinkių gyventojai buvo indėnai. 1913 m. pradėjo kurtis pirmieji kolonizatoriai – daugiausia išeiviai iš Prancūzijos, Švedijos ir Vokietijos. 1928 m. liepos 9 d. Obera įkurta oficialiai.

## Susisiekimas

Obera išsidėsčiusi 95 km į rytus nuo Posadaso ir 1150 km į šiaurę nuo Buenos Airių. Iš miesto keliai veda į Konkordiją, Santa Aną ir Andresitą.

## Kultūra
Obera – antras pagal dydį Misjoneso ir svarbiausias Centrinio Kalnų regiono (*Región de las Sierras Centrales*) miestas. Jį supa vešli augmenija, upeliai, kriokliai ir kalnai. Moderniame mieste vystoma ekonomika ir paslaugos, yra daug restoranų ir viešbučių. Didelė imigrantų iš įvairių Europos šalių dalis suteikia miestui originalumo ir savitumo.

## Lankytinos vietos ir pramogos
* Paukščių sodas (*Jardín de los Pájaros*) – parkas su daugiau nei 200 paukščių rūšių,
* *Monteaventura*, Oberos parkas – miesto poilsio vietos,
* Berondo krioklys
* Čači gamtos rezervatas, kuriame galima išvysti gigantiškų paparčių,
* Zoologijos sodas, kuriame yra viena didžiausių šalyje gyvačių įvairovių,
* Tautų parkas (*Parque de las Naciones*) – jame galima išvysti 14 tautų tipiškos architektūros pastatų. Čia kasmet rugsėjį švenčiama Imigrantų šventė (*Fiesta Nacional del Inmigrante*), kurioje Misjonese gyvenančios tautos pristato savo kultūrą,
* Istorijos ir gamtos mokslų muziejus,
* Kultūros namai.

## Šaltiniai

## Nuorodos
* Oficiali svetainė
* www.oberaonline.com.ar
* Imigrantų šventė
Juan Pablo Sorín

**Chuanas Pablas Sorinas** (*Juan Pablo Sorín*; g. 1976 m. gegužės 5 d. Buenos Airėse) – buvęs Argentinos futbolininkas. Žaidė kairiojo gynėjo arba vidurio saugo pozicijoje Argentinos nacionalinėje rinktinėje.

Nacionalinėje rinktinėje debiutavo 1995 m. vasario 15 d. mače prieš Bulgariją, su rinktine žaidė 2006 m. pasaulio čempionate, kur per ketverias rungtynes atliko vieną rezultatyvų perdavimą.

## Pasiekimai
**Nacionalinių čempionatų nugalėtojas**
* Argentinos Lyga
** Apertura (River Plate – 1996, 1997, 1999)
** Clausura (River Plate – 1997)
* Brazilijos taurė (Cruzeiro – 2000)
* Prancūzijos taurė (Paris Saint-Germain – 2000)
**Tarptautinių turnyrų nugalėtojas**
* Pasaulio jaunimo iki 20 m. čempionatas (Argentinos jaunimo rinktinė – 2000)
* Copa Libertadores (River Plate – 1996)
* Pietų Amerikos supertaurė (River Plate – 1997)
**Dalyvavimas pasaulio čempionatuose**
* XVII pasaulio futbolo čempionatas

## Dalyvavimas čempionatuose

|}

## Išnašos

## Nuorodos
*
Sportas (muzikos grupė)

**Sportas** – Lietuvos muzikos grupė, pasirodžiusi 2001 metais. Grupės grojamas stilius nepastovus – yra roko, disco elementų. Grupė pakeitė stilistiką ir po dainos „Ūdra“ pasuko link electroclash stiliaus.

## Nariai
* **Marukas** (Marijus Bernotas) – vokalas, klavišiniai, programavimas, bosinė gitara (2001-)
* **Pupudede** (Paulius Valevičius) – gitara (2001–2004)
* **Gau** (Gaudrius Dzikaras) – bosinė gitara (2001–2005)
* **Smalkė** (Saulius Drunga „Žmerinka“) – mušamieji (2001–2003)
* **Dovkė** (Dovilas Meilus) – mušamieji (2002–2005)
* **Meška** (Jonas Grinevičius) – mušamieji (2003–2006; 2013-2016)
* **Bertranas Kanta** (Domantas Razauskas) – gitara, pritariantis vokalas (2003–2004)
* **Jonas** (Jonas Aleknavičius) – gitara (2002–2004)
* **Lynčas** (Mantas Banišauskas) – gitara (2004–2007; 2013-)
* **Agurkas** (Arūnas Kemėšis) – bosinė gitara (2006–2007)
* **Donatas** (Donatas Bakonis) – bosinė gitara (2006–2007)
* **Vaidotas** (Vaidotas Segenis) – Būgnai (2009–2010) (2012-2013)
* **Andrius** (Andrey Pych) – mušamieji (2006–2007) (2016-)
* **Seržas** – būgnai (2007-2009) (2010-2012)
* **Katinas** (Andrius Katinas) – gitara (2007-2013)
* **Vainius** (Vainius Šimukėnas) – bosinė gitara (2016-)

## Diskografija
2007 metų rugpjūčio pradžioje grupė išleido savo debiutinį albumą „Žemiau juostos“.

Radijuje ir televizijoje transliuojamą medžiagą (pvz., dainas „Ūdra“ ir „Beibi“ bei savo pirmąjį demo albumą „Demo 2002“ (2002 m.) grupė skelbė viešai savo interneto svetainėje.

Daina „Beibi“ skambėjo AXX filmų festivalio juostoje „Perspektyvi pora“ (rež. Kęstutis Gudavičius).

Nėriaus Pečiūros knygoje „Vilniaus kiberpoema“ galima paskaityti apie šios grupės nuotykius.

## Nuorodos
*
Žiogaičiai

**Žiogaičiai** – kaimas Mažeikių rajono savivaldybėje, 7 km į rytus nuo Mažeikių, prie kelio .

## Istorija

Paminėtas 1661 m. Viekšnių seniūnijos inventoriuje (kaime buvo 1 kiemas).

## Gyventojai

### Žymūs žmonės
* Žiogaičiuose 1904 m. rugpjūčio 4 d. gimė poetas Leonas Skabeika.
* Žiogaičiuose gimė gydytoja Konstancija Jankauskienė (1942–2023).

## Šaltiniai

*